《灵岩山下寻黄二丈不遇》
明代·葛一龙

开门见山如见君，渡湖相问不相闻。
篱边野水淡秋色，屋上老乌啼夕曛。
邻人为说携家去，更入青山最深处。
溪寒路狭难独行，短棹空维乌桕树。

作者简介：（1567—1640）明苏州府吴县洞庭山人，字震甫。以读书好古致家道中落。后入资为郎，选授云南布政司理问，寻谢归。有诗名，人称葛髯。